gl gl gl gl gl gl it pt gl it gl pt en gl en pt ca pt gl pt gl en en ru ru en en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr en gl pt gl gl gl gl gl it pt gl it gl pt en gl en pt ca pt gl pt en en en pt en es pt es es es pt en es pt de es en en eo pt es es gl gl en de it cs hbs_lat pt pt pt es en de ca es pt es es hu gl it en ca en es ms pt pt pt en fr hu es sk es en es pt pt es en de ca es es gl war gl gl gl gl pt es zh gl en pt gl pt gl pt gl pt gl pt gl pt gl pt gl pt gl pt gl pt gl en fr en en en en pt en ja pt gl pt ja es pt pt nb pt pt pt en pt gl pt gl pt gl es gl gl pt pt it en en en en en en pt gl pt pt pt pt pt pt pt pt gl pt en pt pt pt pt pt en pt pt pt pt pt en en pt pt gl en en en en gl en en en en pt
Entrevista a Emma Pedreira: "Prefiro o contacto co mundo a través da arte porque así o mundo fai menos dano" - Palavra Comum
Palavra Comum - Revista galega de artes e letras
– Palavra Comum: Que é para ti a literatura?
– Emma Pedreira: É a miña zona de conforto, un refuxio, un lugar onde habitar as posibles vidas paralelas polas que unha persoa pode preguntarse en determinados momentos. Tamén é un lugar de preguntas e de respostas, de interpelación, autoexploración e experimentación, de aprendizaxe. Unha escola non regulamentar subsidiaria. E un buraco negro que, ás veces, ameaza con tragarme.
– Palavra Comum: Como entendes -e levas a cabo, no teu caso- o processo de criação literária?
– Emma Pedreira: Agora mesmo existe nas redes sociais un debate –un pouco descomedido e invasivo, mesmo aleccionador, para o meu gosto– sobre se a literatura galega está pouco amasada ou se hai unha tendencia a non reescribir. No meu caso é así. A miña escrita, díxeno varias veces e non sinto vergoña en volvelo dicir, é case automática, sobre todo no caso da poesía. Eu escoito os poemas, a súa musicalidade, as palabras exactas dentro da miña cabeza e, en canto saen, todo vai encaixando dunha maneira moi natural, non os volvo tocar máis se sinto que funcionan. Se un texto non cumpre o mínimo para satisfacerme, abórtoo, xa non chega a nacer, queda no cuarto escuro da cabeza. Algo semellante ocorre cos relatos e microrrelatos nos que veño traballando ultimamente. Levan horas de traballo ás escuras e en silencio mais sen escribir unha soa palabra. Cando abrollan é para ficar. E, sen falar da corrección de grallas e pequenas puntualizacións, non adoito reescribir, corro sen mirar atrás, pero non ás toas, senón firmemente convencida do trazado e da ruta, todo abordado moi polo miúdo antes de saír da casa. Hai, coma min, moitísimas autoras que se definen a través desta escrita automática, mesmo esquizofrénica, e que confesaron escoitar as voces que lles ditan os seus textos. Cada proceso literario é propio, persoal e intransferible e mesmo pode variar dunha obra á seguinte.
– Palavra Comum: Qual consideras que é -ou deveria ser- a relação entre a literatura e outras artes (fotografia, música, artes plásticas, etc.)? Como é a tua experiência nestes âmbitos?
– Emma Pedreira: Non entendo a literatura sen a sinestesia e, para iso, hai que ter os poros abertos a outras sensacións. Adoro a mestura, o interdisciplinar, a fusión das artes, a camaradaxe que cada vez máis está a darse a nivel literario. Escribo no silencio e na música, pero visualizo todo o que fago. Gústame fotografar e convertir en imaxe parte dos meus versos e, no meu último traballo poético, O FOTÓGRAFO, mesturo poemas, fotografía e collage. Á hora de recitar tamén estou engadindo elementos musicais e a experimentación coa imaxe.
– Palavra Comum: Quais são os teus referentes criativos (desde qualquer ponto de vista)?
– Emma Pedreira: Antes de escribir paso tempadas lendo frenética, compulsivamente. Despois deixo os libros e collo os folios, así que son permeable a calquera efecto que o lido, escoitado, observado nesa tempada previa fixo en min. Ultimamente só leo literatura feita por mulleres (nun 80%, case) e as súas voces van nutrindo a miña. E ás sempre presentes Plath, Sexton, Veiga, Romaní, Pato, Bachmann, Mansour, vanse engadindo novas voces que vou asumindo e nas que procuro aprender.
– Palavra Comum: Que escritor@s, em geral, reivindicas por não serem suficientemente (re)conhecid@s?
– Emma Pedreira: Teño na mesa de noite tres montañas de libros que baixan en altura. Aí vanse acugulando lecturas que nunca chegan porque veñen outras prioritarias e outras que nunca marcharán porque volvo a elas. Destas obras permanentes teño tres de autoras que, agora mesmo, me resulta incrible que non se citen máis frecuentemente: a poeta uruguaia Marosa di Giorgio, a xa desaparecida Belén Feliú e a potentísima Angélica Liddell.
– Palavra Comum: Que vínculos existem, ao teu ver, entre arte(s) e vida?
– Emma Pedreira: Non me interesa unha vida sen literatura, papeis por encher, música, danza, teatro, artesanía. Non me gusta a industralización, as cousas asépticas, feitas en serie, a insensibilidade, o pasar polo mundo como unha maleta pola cinta transportadora dun aeroporto. Prefiro o contacto co mundo a través da arte porque así o mundo fai menos dano, ese mundo con todo o de tóxico que ten. A arte proporciona a alteridade, a maneira de non tolear ante a verdade desprovista de paliativos, a vida real sen arte é unha espera pola morte e un transcurso de días vougos e intrascendentes.
– Palavra Comum: Que caminhos (estéticos, de comunicação das obras com a sociedade, etc.) estimas interessantes para a criação literária hoje –e para a cultura galega, em particular–?
– Emma Pedreira: Ultimamente reflexiono sobre o poder do instantáneo, do repentismo, de abrir espazos –físicos– novos para ofrecer propostas artísticas. Non todo debe reducirse ao libro e ás librarías senón que dislocar un pouco os espazos e os formatos habituais reforza o efecto sorpresa e o chamado da atención do público sobre as obras. O aquí e o agora, o recital-concerto, o libro obxecto en exposición, a mestura de imaxe, son e poesía e o visibilizar todo o que acontece antes, durante e despois da creación literaria, paréceme fascinante para achegarnos máis a potenciais lectorxs.
– Palavra Comum: Que opinião tens sobre a língua e cultura galegas (e também sobre a sua relação com a Lusofonia), e o seu estado actual?
– Emma Pedreira: Non entendo moi ben cando no meu propio país me preguntan por estas cousas, como me sinto coa lingua, por que escribo en galego, que opinión teño. Pois escribo, leo, penso, soño en galego, vivo nesta lingua e nesta cultura porque é a que me tocou en herdo e por coherencia con ela estou aquí, dentro. Opto tamén pola convivencia con outras escollas ortográficas que enriquecen e empoderan a cultura e a lingua, que acrescentan o territorio e o número de lectorxs potenciais.
– Palavra Comum: Fala-nos da tua perspectiva sobre o(s) feminismo(s)…
– Emma Pedreira: Ocórreme o mesmo que co anterior. Non entendo que unha muller non sexa feminista, que non asuma que a protección, empoderamento, visibilización e educación da muller ten o punto de partida nas propias mans das mulleres para que, afinal, como di Chimamanda Adichie “todxs sexamos feministas”. Que na educación que deamos a nosxs fillxs está a pervivencia ou a desaparición de certas desigualdades e que a loita contra certas hexemonías é lícita, debe ser firme en todos os niveis da vida e da sociedade, por ser dereitos naturais o da liberdade e a igualdade.
– Palavra Comum: Que projetos tens e quais gostarias chegar a desenvolver?
– Emma Pedreira: Despois de ver como funcionou o proxecto O FOTÓGRAFO nos roteiros literarios da AELG, teño intención de convertilo nunha exposición e poder levalo a distintos espazos culturais por toda Galiza. É a miña prioridade neste ano porque 2017 é unha data chave no sentido desta obra. Tamén difundir o fanzine bilingüe FLUIR/FLUÍR no que a poeta barcelonesa Elena Barrio e eu traducímonos simultáneamente nunha obra poética moi íntima, tanto como os fluídos menstruais, mesturados co deseño e a manufactura de Henar Bengale. Por outra banda gustaríame retomar algún poemario que teño a medio escribir e facer un terceiro libro de microrrelatos que siga a liña de Corazón e demais tripas e Bibliópatas e Fobólogos.
(Galiza) Ramiro Torres nasceu na Corunha no 1973 e estudou Graduado Social. Tem publicado poemas na revista 'Poseidónia' e 'Agália', assim como no blogues 'A fábrica' e 'A fábrica da preguiça'. Inaugurou as edições do Grupo Surrealista Galego com o seu livro "Esplendor Arcano".
You might also like
* Crítica de arte Emma Pedreira Ilustração
NOVAS VELLAS MARXES: Afra Torrado, multidescendencia do eu | Emma Pedreira
* Crítica de arte Inma Doval
“Este non é o poema”, de Emma Pedreira | Inma Doval Porto
* Crónicas Ernesto Salgado Areias
Galego, memória e afeto (I) | Ernesto Salgado Areias
10 poemas do livro “Enfermaria” de Ana Paula Jardim
30 Setembro, 2022 0
APRENDIZAGEM | Artur Alonso Novelhe
27 Setembro, 2022 0
Projecto Planta I Malvada Associação Artística
16 Setembro, 2022 0
Adeus, ti, Ponte Nafonso I por Ramón Blanco
6 Setembro, 2022 0
O seu endereço de email não será publicado. Campos obrigatórios marcados com *
Notify me of follow-up comments by email.
Notify me of new posts by email.
Este site utiliza o Akismet para reduzir spam. Fica a saber como são processados os dados dos comentários.
Entrevista | Luís Osório: “Os artistas, pela primeira vez desde há pelo menos três séculos, não estão na vanguarda do pensamento”
Afonso Cruz, uma escolha fresca e proteica
Entrevista | Ugia Pedreira: “A música salvou-me desde nena”
GALEGO-PORTUGUÊS – da teoria à prática
Escrever o cansaço incansável: Žižek Vai ao Ginásio
O tempo das “Não-Coisas”. E o uso excessivo das redes sociais segundo Byung-Chul Han
Entrevista | Jaime Rocha: “O olhar do poeta é o primeiro e o último possível”
Entrevista | Gonçalo M. Tavares: “A Literatura parte da perversão”
Palavra Comum ~ Revista galega lusófona de artes e letras
Entrevista | Luís Osório: “Os artistas, pela primeira vez desde há pelo menos três séculos, não estão na vanguarda do pensamento”
Afonso Cruz, uma escolha fresca e proteica
Entrevista | Ugia Pedreira: “A música salvou-me desde nena”
GALEGO-PORTUGUÊS – da teoria à prática
Escrever o cansaço incansável: Žižek Vai ao Ginásio
Subscrever Blog via email
Indique o seu endereço de email para subscrever este site e receber notificações de novos artigos por email.
Revista Palavra Comum - © COPYRIGHT 2018 PALAVRACOMUM.COM
Share stories you like to your friends
Utilizamos cookies para melhorar a sua experiência no nosso website. Ao navegar neste website está a concordar com a nossa política de cookies.Continuar Saber mais
Privacidade & Política de Cookies
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.